עמיחי חסון

עמיחי חסון (נולד בי"ג בסיון תשמ"ז, 9 ביוני 1987) הוא משורר, עורך, אוצר, תסריטאי, במאי ויוצר קולנוע וטלוויזיה ישראלי. עיתונאי בעברו. מנהל אמנותי ואוצר הגלריה לאמנות בבית אבי חי בירושלים. חסון נולד בשנת 1987 וגדל ברמת גן במשפחה דתית-לאומית, מוצא משפחת אביו מהעיר טריפולי שבלוב ואמו ילידת העיר ניו יורק, ארצות הברית. למד בישיבת קריית הרצוג בבני ברק ובישיבת ההסדר בעתניאל (שם היה קרוב לרב מנחם פרומן). שירת בצה"ל כלוחם בחיל ההנדסה הקרבית. חסון בוגר לימודי קולנוע בבית הספר סם שפיגל לקולנוע ולטלוויזיה בירושלים (2011-2016), היה עמית בתוכנית מנהיגות התרבות של מכון מנדל למנהיגות (2018–2017) ועמית מחקר במכון ון ליר בירושלים (2021–2019). החל את דרכו המקצועית כעיתונאי, כנער במעריב לנוער ולאחר מכן במקור ראשון, שם היה בעל טור ומבקר הקולנוע של העיתון, ובעיתון מעריב, שם עבד ככתב תרבות ומבקר המוזיקה. שימש כאחד מכותבי הנאומים של נשיא המדינה ראובן (רובי) ריבלין בשנתיים הראשונות לכהונתו. בין השנים 2017-2022 הגיש יחד עם יאיר אסולין את תוכנית התרבות השבועית "התבודדות" ברשת כאן תרבות של תאגיד השידור הישראלי. מאז 2015 מכהן כמנהל אמנותי ואוצר הגלריה בבית אבי חי בירושלים וכותב ביקורת ספרות במוסף "ספרות ותרבות" של עיתון ידיעות אחרונות. בשנת 2014 התקבל כתב היד של ספר שיריו הראשון "מדבר עם הבית" למפעל קסת לספרות ביכורים, וראה אור כעבור שנה בהוצאת אבן חושן ובעריכת דוד וינפלד. בשנת 2015 זכה חסון בפרס שרת התרבות למשוררים בראשית דרכם. ספר שיריו השני, "בלי מה", ראה אור בשנת 2018 בהוצאת מוסד ביאליק, במסגרת סדרת "כבר" לשירה בעריכת ליאת קפלן. על הספר זכה חסון בפרס רעיית נשיא המדינה לשירה עברית לשנת תשע"ח, על היות הספר "אבן דרך בשירה הישראלית הצעירה". הפרס הוענק לראשונה בידי רעיית הנשיא נחמה ריבלין במשכן הנשיא בירושלים. בהמשך זכה על הספר "בלי מה" גם בציון לשבח בפרס ברנר לשנת 2019. בשנת 2021 זכה חסון בפרס ראש הממשלה ליצירה ע"ש ראש הממשלה לוי אשכול. ספרו השלישי "שירים על סף" ראה אור בשנת 2022 ובמרכזו פואמה המתרחשת בגיל התבגרות, על רקע דמותו של הרב אברהם יצחק הכהן קוק. שיריו הולחנו על ידי מוזיקאים (ובהם דוד לביא, האחיות ג'משיד, אפרת אפטר, אוריין שוקרון ולהקת אקוט) ובשנת 2019 ניהל אומנותית את ערב שירי משוררים הרביעי של גלי צה"ל יחד עם המוזיקאי שלומי שבן. משיריו תורגמו לאנגלית, ספרדית, הונגרית, רומנית, רוסית וגרמנית. "המלך בשדה", סיפור קצר שכתב, הומלץ בידי השופטים בתחרות הסיפור הקצר של עיתון "הארץ" לשנת 2014. לאורך השנים שימש כאחד מעורכי כתב העת "משיב הרוח" ו"ננופואטיקה", כחבר מערכת כתב העת הליקון וחבר מערכת ההוצאה לאור של "מקום לשירה". היה שותף בצוות הניהול האמנותי של פסטיבל ימי אהבה לשירה, פסטיבל מטר על מטר וכנס כיסופים הבינלאומי לסופרים ומשוררים יהודים. כיהן כשופט בחבר ועדת השופטים של פרס ספיר לספרות (בשנים 2020 ו-2021) ומאז 2022 חבר בדירקטוריון פרס ספיר מטעם מועצת הפיס לתרבות ולאמנות. במהלך לימודיו בבית הספר סם שפיגל לקולנוע ולטלוויזיה ביים חסון מספר סרטים קצרים, בהם הסרט תיעודי הקצר "מקדש מעט" (2013) שהשתתף כפרק בסרט המלא "עקבות בירושלים: מחווה לדוד פרלוב", את הסרט הקצר "בסיסה" (2013, בהשתתפות השחקנים רמי דנון, עדי ארד ואימרי ביטון) ואת סרט הגמר העלילתי "ביום השישי" (2016, בהשתתפות השחקנים לוסי דובינצ'יק ותומר קאפון). בשנת 2018 כתב וביים את הסרט התיעודי "ישורון: 6 פרקי אבות" על אודות המשורר אבות ישורון. הסרט הופק כחלק ממיזם העברים (על ידי יאיר קדר) עבור ערוץ כאן 11 והוקרן לראשונה במסגרת התחרות הרשמית של פסטיבל דוקאביב. הסרט זכה כחלק מסדרת "העברים" ב"פרס לסדרה התיעודית הטובה ביותר" בטקס פרס הקולנוע הדוקומנטרי הישראלי 2019. כתסריטאי וכיועץ תסריט כתב חסון למספר סדרות טלוויזיה, בין היתר כתב פרקים לסדרות "כיפת ברזל" (שודרה בקשת 12) ו"המנצח" (שודרה בyes הטלוויזיה בלוויין). בעבר היה מרצה לתסריטאות בבית הספר הגבוה לאמנויות המילה. במסגרת תפקידו בבית אבי חי יצר את סדרות הרשת "שיר לערב חג" עם השף הדיי עפאים וסדרת האומנות "נקודת מבט" עם רומי נוימרק שנוצרה יחד עם מוזיאון ישראל. בשנת 2021 עיבדה הבמאית מאיה בואנוס את "הרואה", מחזור שירים שכתב חסון למופע תיאטרלי שעלה בהמפעל, בכיכובו של יונתן בלומנפלד ובתמיכת הקרן לירושלים. בשנת 2020 מונה בידי שר התרבות חילי טרופר כחבר המועצה הישראלית לקולנוע וכיהן בתפקיד עד שנת 2022. מדבר עם הבית: שירים, הוצאת אבן חושן, 2015 בלי מה: שירים, סדרת כבר לשירה - הוצאת מוסד ביאליק, 2018 שירים על סף, סדרת כבר לשירה - הוצאת מוסד ביאליק, 2022 דרושה חברה לתקופת החגים: אחד-עשר סיפורים קצרים לימי אלול-תשרי, הוצאת אינדיבוק, 2014 הפוגה באי ירוק: מחווה לזלדה, עורכים: עמיחי חסון ונעמה שקד, משיב הרוח, 2015 ננופואטיקה: מחווה לאלן גינסברג, עורכים: עמיחי חסון וגלעד מאירי, הוצאת מקום לשירה, 2017 אדם מהלך בעולם – שיחות עם אברהם יהושע השל, עורכים: עמיחי חסון ואמונה אלון, הוצאת ידיעות ספרים, 2019 עדן אביטבול, פרגוד, הוצאת טנג'יר, 2022 רוני סומק: פעמיים ח"י (קטלוג תערוכה), עורך ואוצר: עמיחי חסון, גלריית בית אבי חי, 2016 ג'ואל קנטור: שומר לילה, אוצר: עמיחי חסון, גלריית בית אבי חי, 2018 שרה אייל: יוצאת מן הצללים (קטלוג תערוכה), אוצר: עמיחי חסון, גלריית בית אבי חי, 2019, משכן הכנסת, 2021 מארק ינאי: פתח הבית (קטלוג תערוכה), עורך ואוצר: עמיחי חסון, גלריית בית אבי חי, 2022 אנטולי קפלן: ציור מכושף (קטלוג תערוכה), עורכים ואוצרים: דוד רוזנסון ועמיחי חסון, גלריית בית אבי חי, 2023 פנחס ליטבינובסקי: ובחרת בחיים – זו אמנות (קטלוג תערוכה), עורך ואוצר: עמיחי חסון, גלריית בית אבי חי, 2024 נשוי לד"ר מרים חסון, בתם של הסופרת אמונה אלון והשר והח"כ לשעבר, הרב בני אלון, ואב לשלושה. גיסיו הם הסופר והתסריטאי אורי אלון, המשורר והעורך הרב אלחנן ניר והזמר שמואל פְּרֶדְנִיק. מתגורר בשכונת קטמון בירושלים. אתר האינטרנט הרשמי של עמיחי חסון עמיחי חסון, ברשת החברתית פייסבוק עמיחי חסון, ברשת החברתית אקס (טוויטר) עמיחי חסון, ברשת החברתית אינסטגרם עמיחי חסון, ברשת החברתית LinkedIn עמיחי חסון, סרטונים בערוץ היוטיוב עמיחי חסון, סרטונים באתר Vimeo עמיחי חסון, במיזם "אישים" לתיעוד היצירה הישראלית עמיחי חסון, במסד הנתונים הקולנועיים IMDb (באנגלית) עמיחי חסון, באתר "אידיבי", מאגר הידע העברי לקולנוע ישראלי ועולמי עמיחי חסון, באתר AllMovie (באנגלית) עמיחי חסון, באתר Rotten Tomatoes (באנגלית) עמיחי חסון, במסד הנתונים הקולנועיים KinoPoisk (ברוסית) עמיחי חסון, באתר שירונט עמיחי חסון, באתר סאונדקלאוד (באנגלית) עמיחי חסון, באתר MusicBrainz (באנגלית) עמיחי חסון, דף שער בספרייה הלאומית עמיחי חסון, בלקסיקון הספרות העברית החדשה רשימת הפרסומים של עמיחי חסון, בקטלוג הספרייה הלאומית עמיחי חסון באתר המכון לתרגום ספרות עברית כתבי יד והקלטת של עמיחי חסון באתר סדרת "כבר" לשירה שירים של עמיחי חסון ב"אנתולוגיה מקוונת לשירה עברית" שירים של עמיחי חסון באתר "אוצר השירה" אמיר בקר, "חָמֵש דַקות הִתְרַגַשתֶם בִּפְקֻדָה,/ חָמֵש דַקות, זוּזוּ" - ספר שיריו הראשון של עמיחי חסון, באתר הארץ, 16 בנובמבר 2015 רוויטל מדר, בספר השירים החדש שלו עמיחי חסון מזגזג בין הזהות המזרחית לזהות האשכנזית שלו, באתר הארץ, 17 ביולי 2015 אריאל הורוביץ, ריאיון עם עמיחי חסון, באתר nrg‏, 4 במאי 2015 אורלי גולדקלנג, ‏ריאיון עם עמיחי חסון, בעיתון מקור ראשון, 31 באוקטובר 2018 אלי הירש, עמיחי חסון, "מדבר עם הבית", פורסם במדור הספרות של ידיעות אחרונות, מוסף 7 לילות, 15 במאי 2015 בכל סרלואי, חוויה מבפנים ומבחוץ: ביקורות שירה על "מדבר עם הבית" - עמיחי חסון, מקור ראשון, מוסף "שבת", 24 ביולי 2015 נוית בראל, הגיע זמנו של דור המשוררים הבא: על "מדבר עם הבית" לעמיחי חסון, באתר הארץ, 10 בספטמבר 2015 תהילה חכימי, קול שבוקע מתוך נפש פקוחת עיניים, באתר העוקץ, 2 ביולי 2015 גיא פרל, "וְרוּחַ אֶחָד לַכֹּל" - קריאה בספר 'מדבר עם הבית' מאת עמיחי חסון, עיתון 77, גיליון 385, או'-נוב' 2015 תרגומי שירים של עמיחי חסון באתר en:Poetry International Web (אנגלית) גיא פרל, על "בלי מה", ספר שיריו של עמיחי חסון, באתר "הַמּוּסָךְ - מוסף לספרות" של הספרייה הלאומית, ‏20 בפברואר 2019 נועה שקרג'י, נעשה אדם: על ספר השירים "בלי מה" מאת עמיחי חסון, באתר "אודות: כתב עת למסות וביקורת ספרות" עדו ניצן, "רחביה נפטרת מנכסיה": מסע ציד בשכונה גוססת בעקבות השיר "סזון" מאת עמיחי חסון, באתר "הַמּוּסָךְ - מוסף לספרות" של הספרייה הלאומית, ‏20 באוקטובר 2021 דינה זילבר, ‏מילים ומשפטים - אורח: עמיחי חסון, באתר גלי צה"ל, 29 בספטמבר 2022 כאן 11 – דב אלבוים בשיחה עם עמיחי חסון בין השמשות | עונה 3, פרק 22 - פרשת ויקהל פקודי גילי איזיקוביץ, "בעולם שבו אתה יכול לטהר את השרץ אפשר למצוא צידוק לכל דבר", באתר הארץ, 21 בדצמבר 2022 אורי שגב, עדותו של העומד על המפתן, על "שירים על סף", פנס מוסף לביקורת ספרות, פברואר 2024. מצד משפחת אביו הוא נינו של הרב הראשי לטריפולי הרב כמוס נחאיסי, ומצד משפחת אמו הוא נינו של התעשיין והממציא היהודי-אמריקאי שמואל בלום. רוויטל מדר, בספר השירים החדש שלו עמיחי חסון מזגזג בין הזהות המזרחית לזהות האשכנזית שלו, באתר הארץ, 17 ביולי 2015 עמיחי חסון, סרט חייו: כשהרב פרומן ביכה את מותו, באתר ynet, 28 בפברואר 2014 עמיחי חסון באתר בית הספר סם שפיגל עמיחי חסון – מדבר עם הבית, בפרויקט "קריאה ראשונה" של הספרייה הלאומית מגלים אוצרות- עמיחי חסון, מגזין פורטפוליו, 31 בינואר 2023 הוכרזו הזוכים בפרסי שרת התרבות והספורט בתחומי היצירה הספרותית התשע"ה באתר משרד התרבות והספורט מנימוקי חברי הוועדה להענקת הפרס למשורר עמיחי חסון על ספרו ״בלי מה״ באתר בית הנשיא איתמר אייכנר, רעיית הנשיא העניקה פרס למשורר עמיחי חסון, באתר ynet, 19 בדצמבר 2018 משרד התרבות והספורט הכריז על הזוכות והזוכים בפרסי היצירה לסופרים עבריים ע"ש לוי אשכול לשנת 2021 טפת הכהן־ביק, על "שירים על סף" מאת עמיחי חסון, באתר "הַמּוּסָךְ - מוסף לספרות" של הספרייה הלאומית, ‏1 בפברואר 2023 נצר לאו "אסתטיקה של פצע" באתר "מעלה", יוני 2023 Vivian Eden, Of Yom Kippur and Baseball - Amichai Chasson’s poem ‘America’, Sep 17, 2018, Haaretz עמיחי חסון, המלך בשדה, באתר הארץ, 5 במאי 2014 שני ליטמן, 2018: אהבות ישורון בשישה פרקים אלגנטיים, הארץ, 22 במאי 2018 עמיחי חסון, הרואה: מחזור שירים מאת עמיחי חסון, באתר הארץ, 30 בנובמבר 2022 תמר פרלשטיין, לא רק ספרים: על מה גדל המשורר עמיחי חסון?, 24 ביוני 2017, באתר nrg עמיחי חסון, עושים סדר: ראיון משפחתי עם אלחנן ניר, באתר "ידיעות אחרונות", 12 באפריל 2022